**ΠΑΡΑΡΤΗΜΑ**

|  |  |  |  |
| --- | --- | --- | --- |
|  |  |  | |
| ΝΟΜΟΣΧΕΔΙΟ ΜΕ ΤΙΤΛΟ | | | |
|  |  |  | |
| ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΑΞΙΩΝ ΚΑΙ ΧΡΗΜΑΤΙΣΤΗΡΙΟΥ ΑΞΙΩΝ ΚΥΠΡΟΥ ΝΟΜΟΥΣ ΤΟΥ 1993 ΕΩΣ 2020 | | | |
|  |  |  | |
|  |  |  | |
|  | Για σκοπούς αποτελεσματικής εφαρμογής του βασικού νόμου, | | |
|  |  |  | |
|  | η Βουλή των Αντιπροσώπων ψηφίζει ως ακολούθως: | | |
|  |  |  | |
| Συνοπτικός τίτλος  14(Ι) του 1993  32(Ι) του 1993  91(Ι) του 1994  45(Ι) του 1995  74(Ι) του 1995  50(Ι) του 1996  16(Ι) του 1997  62(Ι) του 1997  71(Ι) του 1997  83(Ι) του 1997  29(Ι) του 1998  137(Ι) του 1999  19(Ι) του 2000  20(Ι) του 2000  39(Ι) του 2000  42(Ι) του 2000  49(Ι) του 2000  50(Ι) του 2000  136(Ι) του 2000  137(Ι) του 2000  141(Ι) του 2000  142(Ι) του 2000  175(Ι) του 2000  9(Ι) του 2001  37(Ι) του 2001  43(Ι) του 2001  66(Ι) του 2001  79(Ι) του 2001  80(Ι) του 2001  81(Ι) του 2001  82(Ι) του 2001  105(Ι) του 2001  119(Ι) του 2001  120(Ι) του 2001  1(Ι) του 2002  87(Ι) του 2002  147(ι) του 2002  162(Ι) του 2002  184(Ι) του 2003  164(Ι) του 2004  205(Ι) του 2004  43(Ι) του 2005  99(Ι) του 2005  115(Ι) του 2005  93(Ι) του 2006  28(Ι) του 2007  56(Ι) του 2009  90(Ι) του 2009  171(I) του 2012  153(I) του 2015  154(Ι) του 2015  153(Ι) του 2017  99(Ι) του 2020. | 1. Ο παρών Νόμος θα αναφέρεται ως ο περί Αξιών και Χρηματιστηρίου Αξιών Κύπρου (Τροποποιητικός) Νόμος του 2021 και θα διαβάζεται μαζί με τους περί Αξιών και Χρηματιστηρίου Αξιών Κύπρου Νόμους του 1993 έως 2020 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Αξιών και Χρηματιστηρίου Αξιών Κύπρου Νόμοι του 1993 έως 2021. | | |
|  |  |  | |
| Τροποποίηση του άρθρου 17 του βασικού νόμου. | 1. Το εδάφιο (2) του άρθρου 17 του βασικού νόμου τροποποιείται με την αντικατάσταση, της φράσης «των άρθρων 10(2)(ε), 22(3), 27(1)(γ), 28, 29, 30, 34, 64 και 66(2) του παρόντος Νόμου.» (δεύτερη και τρίτη γραμμή) με τη φράση «των άρθρων 10(2)(ε), 21(2), 34, 64 και 66(2) του παρόντος Νόμου». | | |
|  |  |  | |
| Αντικατάσταση του Μέρους V του βασικού νόμου. | 1. Το Μέρος V του βασικού νόμου και ο τίτλος αυτού αντικαθίσταται ως ακολούθως: | | |
|  |  |  | |
|  | «ΜΕΡΟΣ V  ΧΡΗΜΑΤΙΣΤΗΡΙΑΚΕΣ ΣΥΝΑΛΛΑΓΕΣ | | |
|  |  | |  |
|  | Χρηματιστηριακές  Συναλλαγές. | | 21. (1) Οι διάφορες κατηγορίες χρηματιστηριακών συναλλαγών καταρτίζονται, τελειούνται, εκκαθαρίζονται και γίνεται ο χρηματικός διακανονισμός τους κατά τα οριζόμενα στους Χρηματιστηριακούς Κανονισμούς ή με βάση διαδικασία που καθορίζεται με Απόφαση του Συμβουλίου. |
|  |  | |  |
|  |  | | (2) Με Απόφαση του Συμβουλίου δύναται να απαγορευτεί η κατάρτιση χρηματιστηριακών συναλλαγών ή να επιτραπεί με τους όρους που ορίζονται από το Συμβούλιο. |
|  |  | |  |
|  |  | | (3) Ανεξαρτήτως οποιασδήποτε αντίθετης διάταξης του Νόμου που διέπει τη σύσταση και λειτουργία εκδότη που έχει εισάξει ή πρόκειται να εισαγάγει κινητές αξίες στο Χρηματιστήριο, θέματα που αφορούν- |
|  |  | |  |
|  |  | | (α) Τη μεταβίβαση της κυριότητας αξιών· |
|  |  | |  |
|  |  | | (β) την ενεχυρίαση ή άλλη επιβάρυνση αξιών· |
|  |  | |  |
|  |  | | (γ) την έκδοση ή τη μη έκδοση πιστοποιητικών ιδιοκτησίας ή άλλων ειδοποιήσεων προς τους κατόχους ή δικαιούχους αξιών· |
|  |  | |  |
|  |  | | (δ) την έκδοση νέων ή επιπρόσθετων ή την εξαγορά ή κατάργηση αξιών· και |
|  |  | |  |
|  |  | | (ε) οποιαδήποτε άλλα συναφή θέματα, |
|  |  | |  |
|  |  | | ρυθμίζονται με διαδικασία που καθορίζεται με Απόφαση του Συμβουλίου που λαμβάνεται ύστερα από τη σύμφωνη γνώμη της Επιτροπής. |
|  |  | |  |
|  |  | | Νοείται ότι οποιαδήποτε ισχύουσα διάταξη σχετικά με τα θέματα των παραγράφων (α), (β), (γ), (δ) και (ε) πιο πάνω, του Νόμου που διέπει τη σύσταση και λειτουργία του εκδότη που έχει εισάξει ή που πρόκειται να εισαγάγει κινητές αξίες στο Χρηματιστήριο, εξακολουθεί να ισχύει και να είναι δεσμευτική για τον εκδότη ή οποιοδήποτε άλλο, εκτός αν η Απόφαση του Συμβουλίου που λαμβάνεται με βάση τις πρόνοιες του παρόντος εδαφίου ρητά προνοεί το αντίθετο. |
|  |  | |  |
|  | Ευθύνη  Μελών. | | 22. (1) Μέλος του Χρηματιστηρίου το οποίου παραλείπει να τηρεί τα προβλεπόμενα στους Χρηματιστηριακούς Κανονισμούς ή στις Αποφάσεις του Συμβουλίου σχετικά με την κατάρτιση, τελείωση, εκκαθάριση και τον χρηματικό διακανονισμό συναλλαγών που έχει καταρτίσει, επιπροσθέτως της προσωπικής ευθύνης του για κάθε ζημιά που προσγίνεται σε οποιοδήποτε τρίτο συνεπεία της παράλειψης του και οποιασδήποτε άλλης ευθύνης του, υπόκειται και στα ακόλουθα: |
|  |  | |  |
|  |  | | (α) Με απόφαση του Διευθυντή, σε στέρηση μέχρι την εκπλήρωση των υποχρεώσεων του ή μέχρις ότου το θέμα εξεταστεί και αποφασιστεί από το Συμβούλιο της δυνατότητας για υποβολή ή αποδοχή προτάσεων για χρηματιστηριακές συναλλαγές· |
|  |  | |  |
|  |  | | (β) με απόφαση του Διευθυντή, σε πρόστιμο μέχρι τεσσάρων χιλιάδων ευρώ για κάθε ημέρα υπερημερίας του μέχρι την εκπλήρωση των υποχρεώσεων του· |
|  |  | |  |
|  |  | | (γ) σε άμεση καταβολή προς το Χρηματιστήριο κάθε ποσού που απαιτήθηκε προς εκτέλεση και τελείωση των πράξεων του, με την κατά απόλυτη διακριτική ευχέρεια του Διευθυντή δυνατότητα για αγορά ή πώληση αξιών, αναλόγως της περίπτωσης, προς τελείωση της πράξεως. |
|  |  | |  |
|  | Ευθύνη  Εκδοτών. | | 23. (1) Κάθε εισηγμένος εκδότης ο οποίος παραλείπει να τηρεί τα προβλεπόμενα στον παρόντα Νόμο ή στους περί Αξιών και Χρηματιστηρίου Αξιών Κύπρου (Κεντρικό Αποθετήριο και Κεντρικό Μητρώο) Νόμους, ή να συμμορφώνεται προς τις Αποφάσεις του Συμβουλίου που εκδίδονται σύμφωνα με τις διατάξεις των εδαφίων (2) και (3) του άρθρου 21, επιπροσθέτως της προσωπικής ευθύνης του για κάθε ζημιά που προσγίνεται σε οποιοδήποτε τρίτο συνεπεία της παράλειψης του και οποιασδήποτε άλλης ευθύνης του, υπόκειται και στα ακόλουθα: |
|  |  | |  |
|  |  | | (α) Σε προσωπική ευθύνη για αποδοχή και τελείωση οποιασδήποτε συναλλαγής που καταρτίζεται στο Χρηματιστήριο και κοινοποιείται σε αυτό, αν παραλείψει να ειδοποιήσει κατά τον τρόπο και εντός της προθεσμίας που η απόφαση του Συμβουλίου προβλέπει, το Χρηματιστήριο για τους λόγους που δεν την αποδέχεται· |
|  |  | |  |
|  |  | | (β) με απόφαση του Συμβουλίου, σε προσωρινή αναστολή της εμπορίας αξιών του στο Χρηματιστήριο για χρονικό διάστημα μέχρι δεκαπέντε ημέρες· |
|  |  | |  |
|  |  | | (γ) με απόφαση του Διευθυντή, σε πρόστιμο μέχρι δεκαεπτά χιλιάδες ευρώ για κάθε ημέρα υπερημερίας του μέχρι την εκπλήρωση οποιασδήποτε υποχρέωσης του. |
|  |  | |  |
|  |  | | Νοείται ότι εκδότης ο οποίος παραλείπει να καταβάλει στο Χρηματιστήριο το πρόστιμο που επιβλήθηκε από το Γενικό Διευθυντή βάσει της παραγράφου αυτής, υπόκειται, ύστερα από απόφαση του Συμβουλίου και της Επιτροπής σε προσωρινή αναστολή της εμπορίας των αξιών του στο Χρηματιστήριο για χρονικό διάστημα μέχρι δεκαπέντε ημερών. |
|  |  | |  |
|  | Ευθύνη επενδυτών. | | 24. (1) Πρόσωπο που δίδει εντολή ή Μέλος του Χρηματιστηρίου που υποβάλλει πρόταση για κατάρτιση συναλλαγής στο Χρηματιστήριο για αξίες οι οποίες, κατά τον χρόνο της εκκαθάρισης της συναλλαγής δεν είναι εγγεγραμμένες στο μητρώο του εκδότη ή στο Κεντρικό Αποθετήριο και Κεντρικό Μητρώο Αξιών, ανάλογα με την περίπτωση, στο όνομα του προσώπου, που δίδει την εντολή ή στην περίπτωση Μέλους του Χρηματιστηρίου του προσώπου, για λογαριασμό του οποίου το Μέλος του Χρηματιστηρίου υποβάλλει την πρόταση- |
|  |  | |  |
|  |  | | (α) υπόκειται σε διοικητικό πρόστιμο μέχρι τρεις χιλιάδες ευρώ, το οποίο επιβάλλεται από το Γενικό Διευθυντή, η απόφαση αυτή δύναται να προσβληθεί ενώπιον του Συμβουλίου εντός πέντε εργασίμων ημερών από της κοινοποίησης της στο ενδιαφερόμενο πρόσωπο ή Μέλος: |
|  |  | |  |
|  |  | | Νοείται ότι σε περίπτωση που το όφελος του προσώπου ή Μέλους που ενήργησε κατά παράβαση του παρόντος εδαφίου είναι μεγαλύτερο του διοικητικού προστίμου που μπορεί να επιβάλει ο Γενικός Διευθυντής σύμφωνα με τα προαναφερόμενα, το Συμβούλιο δύναται να επιβάλει πρόστιμο μέχρι του ισόποσου του επιτευχθέντος οφέλους. |
|  |  | |  |
|  |  | | (β) διαπράττει ποινικό αδίκημα τιμωρούμενο με ποινή φυλακίσεως μέχρι τριών ετών ή με χρηματική ποινή μέχρι δεκαεπτά χιλιάδες ευρώ ή και με τις δύο αυτές ποινές αν διαπιστωθεί ότι ενήργησε εκ προθέσεως: |
|  |  | |  |
|  |  | | Νοείται ότι, χωρίς επηρεασμό των προνοιών των παραγράφων (α) και (β) του παρόντος εδαφίου, πρόσωπο που έδωσε εντολή ή Μέλος του Χρηματιστηρίου που υπέβαλε πρόταση για κατάρτιση συναλλαγής στο Χρηματιστήριο για αξίες, οι οποίες κατά τον χρόνο της εντολής ή το χρόνο υποβολής της πρότασης δεν ήταν εγγεγραμμένες στο μητρώο του εκδότη ή στο Κεντρικό Αποθετήριο και Κεντρικό Μητρώο Αξιών, ανάλογα με την περίπτωση, στο όνομα του προσώπου που έδωσε την εντολή ή στην περίπτωση Μέλους του Χρηματιστηρίου του προσώπου, για λογαριασμό του οποίου το Μέλος υπέβαλε την πρόταση, οφείλει να προβεί στις κατάλληλες ενέργειες για να εκκαθαριστεί η συναλλαγή πώλησης εντός της καθορισμένης προθεσμίας σύμφωνα με την προβλεπόμενη διαδικασία. |
|  |  | |  |
|  |  | | (2) Με την δημοσίευση στην Επίσημη Εφημερίδα της Δημοκρατίας, απόφασης του Συμβουλίου που λαμβάνεται σύμφωνα με τις διατάξεις των εδαφίων (2) και (3) του άρθρου 21, για χρονική περίοδο που καθορίζεται στην εν λόγω απόφαση, αναστέλλεται η εφαρμογή οποιουδήποτε Κανονισμού που περιλαμβάνεται στο Μέρος V των περί Αξιών και Χρηματιστηρίου Αξιών Κύπρου Κανονισμών του 1995 μέχρι 1997. |
|  |  | |  |
|  | Παραγραφή. | | 25. (1) Απαίτηση που πηγάζει από χρηματιστηριακή συναλλαγή παραγράφεται μετά πάροδο οκτώ ετών από την ημέρα που καταρτίστηκε η συναλλαγή. |
|  |  | |  |
|  |  | | (2) Οι διατάξεις του περί Αναστολής της Παραγραφής Νόμου δεν ισχύουν για απαιτήσεις που πηγάζουν από χρηματιστηριακές συναλλαγές. |
|  |  | |  |